Jakov Fak

Jakov Fak (sündinud 1. augustil 1987 Rijekas) on horvaadi päritolu Sloveenia laskesuusataja. 2010. aasta sügiseni esindas ta Horvaatiat ja võitis 2010. aasta taliolümpiamängudel Vancouveris 10 km sprindis pronksmedali. Ta oli ka Horvaatia lipukandja olümpiamängude avatseremoonial.

2009. aasta laskesuusatamise maailmameistrivõistlustel tuli ta 20 km eraldistardiga sõidus kolmandale kohale. Kolm aastat hiljem võitis Fak Ruhpoldingus maailmameistrivõistlustel kuldmedali 20 km distantsil. Segateatesõidus kuulus Fak esimesena finišijoone ületanud Sloveenia võistkonda, kuid kuna tehnilistel põhjustel ei töötanud kolmandas tiirus Norra märklaud korralikult, anti kuld Norrale ja hõbe Sloveenia võistkonnale. 2013. aasta maailmameistrivõistlustel Nové Městos pälvis Fak sprindis pronksmedali.

Viited 

Laskesuusatajad
Sloveenia sportlased
Horvaatia sportlased
Sündinud 1987